3. Boikaelelo jwa bopelotelele jwa ga Jehofa e ile ya nna bofe, mme bo tsaya lobaka lo lokae? 5 Go “lemoga,” go kaya go bona sengwe se se ka tswang se sa bonale ka nako eo kgotsa se sa lemotshege motlhofo. (Baheb. 11:3) Ka jalo, batho ba ba nang le temogo ga ba dirise matlho le ditsebe tsa bone fela mme ba dirisa le tlhaloganyo ya bone. Phuthego ya ga Jehofa e re neile didirisiwa di le dintsi tse di ka re thusang go dira dipatlisiso. Didirisiwa tseno di ka re thusa ‘go bona’ Mmopi wa rona ka matlho a rona a tumelo. (Baheb. 11:27) Didirisiwa tseno di akaretsa bidio ya The Wonders of Creation Reveal God’s Glory, boroutšhara jwa Botshelo—A ke Tiro ya Mmopi? le jwa The Origin of Life—Five Questions Worth Asking le buka ya Is There a Creator Who Cares About You? Gape re newa dikgakololo tse di molemo tse re ka akanyang ka tsone mo dimakasineng tsa rona. Gantsi makasine wa Tsogang! o na le dipuisano tsa baitsesaense le batho ba bangwe ba ba tlhalosang gore ke eng fa gone jaanong ba dumela mo Modimong. Motseletsele wa ditlhogo tsa, “A di Tlhamilwe?” o na le dikai tsa dilo tse di tlhamilweng tse re di bonang mo popong. Gantsi baitsesaense ba leka go tlhama dilo tseno tse di gakgamatsang.